***Αθήνα, 10 Σεπτεμβρίου 2015***

**ΔΕΛΤΙΟ ΤΥΠΟΥ**

**Λάμπρος Κανελλόπουλος: Ενεργός πολίτης και**

**ακάματος κοινωνικός εργάτης**

**Ο πρώην Πρόεδρος της Βουλής των Ελλήνων,** **Δημήτρης Σιούφας** έκανε την ακόλουθη δήλωση:

Ο θάνατος του Λάμπρου Κανελλόπουλου στερεί από την Ελλάδα και τον Κόσμο έναν ενεργό πολίτη και έναν ακάματο κοινωνικό εργάτη.

Οι δρόμοι μας συναντήθηκαν το 1992 στη πορεία προς την ασφαλιστική μεταρρύθμιση. Ως Πρόεδρος της ΓΣΕΕ κατανόησε όσο λίγοι και στήριξε την αναγκαιότητα της τριμερούς χρηματοδότησης του ασφαλιστικού συστήματος.

Έχω τη βεβαιότητα ότι χωρίς τη δική του συμβολή η μεταρρύθμιση στο ξεκίνημά της θα είχε συναντήσει μεγάλες δυσκολίες.

Υπήρξαμε για χρόνια συνάδελφοι στη Βουλή των Ελλήνων. Γενική ήταν η εκτίμηση για το ήπιο του χαρακτήρα του, τη πολιτική μετριοπάθεια του, τις ευρείες γνώσεις του, την αταλάντευτη υπεράσπιση των ιδεών του, τη θετική κοινοβουλευτική συμμετοχή του.

Ως επικεφαλής της UNICEF στην Ελλάδα πρόσφερε για πολλά χρόνια, πολλά, στα παιδιά της Ελλάδας και του Κόσμου.

Στην οικογένεια του Λάμπρου Κανελλόπουλου εκφράζω τη βαθιά μου λύπη για την απώλεια του.